Държавен вестник, бр. 86, 2012 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  86
Раздел VII
Минимални разстояния между две пара­
лелни ПИК 
Чл. 41. (1) Когато необорудвани успоред­
ни ПИК са предназначени за едновременно 
използване, минималното разстояние между 
осевите им линии следва да бъде:
1. 210 m – когато по-големият кодов но­
мер е 3 или 4;
2. 150 m – когато по-големият кодов но­
мер е 2, и
3. 120 m – когато по-големият кодов 
номер е 1.
(2) Когато успоредните оборудвани ПИК 
са предназначени за едновременно из­
ползване при условията, съдържащи се в 
том I на Процедури за аеронавигационни 
услуги – операции (PANS – OPS Doc 8168), 
минималното разстояние между осите им 
е необходимо да бъде:
1. 1035 m – за независими успоредни 
подходи при кацане;
2. 915 m – за зависими успоредни подходи 
при кацане;
3. 760 m – за независими успоредни из­
литания;
4. 760 m – за разделни успоредни операции.
(3) Изискванията на ал. 2 не се прилагат:
1. при осъществяване на разделни успо­
редни операции, като определеното мини­
мално разстояние:
а) може да се намалява с 30 m на всеки 
150 m изместване на прага на ПИК при 
кацане в направление на пристигащите са­
молети до минималното разстояние 300 m;
б) необходимо е да се увеличава с 30 m 
на всеки 150 m изместване на прага на ПИК 
при кацане в направление, противоположно 
на пристигащите ВС;
2. при осъществяване на независими 
успоредни подходи за кацане, като могат 
да се използват съчетания на минималните 
разстояния и съответните условия, които 
не са посочени в Инструкция № 4444 от 
2007 г. за управление на въздушното движе­
ние, издадена от министъра на транспорта 
(ДВ, бр. 58 от 2007 г.), ако е установено, 
че използването на такива съчетания няма 
да има други отрицателни последствия за 
безопасността на полетите на ВС.
Раздел VIII
Наклони на ПИК
Чл. 42. (1) Надлъжният наклон на ПИК, 
определен като отношение на разликата 
между максималната и минималната кота по 
протежение на осевата линия на ПИК към 
дължината на ПИК, не може да превишава:
1. едно на сто – когато е посочен кодов 
номер 3 или 4;
2. две на сто – когато е посочен кодов 
номер 1 или 2.
(2) Надлъжният наклон на която и да е 
част от ПИК не може да превишава:
1. 1,25 на сто за ПИК – когато е посочен 
кодов номер 4, като надлъжният наклон на 
първата и последната четвърт от дължината 
на ПИК не може да превишава 0,8 на сто;
2. 1,5 на сто – когато е посочен кодов 
номер 3, като за първата и последната чет­
върт от дължината на ПИК категория II или 
III, оборудвана за точен подход за кацане, 
надлъжният наклон не може да превишава 
0,8 на сто;
3. 2 на сто – когато е посочен кодов но­
мер 1 или 2.
(3) Когато измененията на наклона са 
неизбежни, разликата между два последо­
вателни наклона не може да превишава:
1. 1,5 на сто за ПИК – когато е посочен 
кодов номер 3 или 4;
2. 2 на сто за ПИК – когато е посочен 
кодов номер 1 или 2.
(4) Преходът от един наклон към друг 
е необходимо да се осъществява по крива 
повърхност с показатели на изменението не 
по-големи от:
1. 0,1 на сто на 30 m (минимален радиус 
на кривината 30 000 m) – когато е посочен 
кодов номер 4;
2. 0,2 на сто на 30 m (минимален радиус 
на кривината 15 000 m) – когато е посочен 
кодов номер 3;
3. 0,4 на сто на 30 m (минимален радиус 
на кривината 7500 m) – когато е посочен 
кодов номер 1 или 2.
Чл. 43. (1) Когато измененията на нак­
лона са неизбежни, необходимо е те да са 
такива, че да се осигури пълна видимост 
от всяка точка:
1. разположена на височина 3 m над 
ПИК, до всяка друга точка, намираща се 
на височина 3 m над ПИК, на разстояние 
равно най-малко на половината дължина на 
ПИК, когато е посочена една от кодовите 
букви C, D, Е или F;
2. разположена на височина 2 m над 
ПИК, до всички други точки, намиращи се 
на височина 2 m над ПИК, на разстояние 
равно най-малко на половината дължина 
на ПИК, когато е посочена кодова буква B;
3. разположена на височина 1,5 m над 
ПИК, до всички други точки, намиращи се 
на височина 1,5 m над ПИК, на разстояние 
равно най-малко на половината дължина 
на ПИК, когато е посочена кодова буква А.
(2) Осигурява се пълна видимост по цялата 
дължина на ПИК, когато отсъства паралелна 
ПР, съответстваща на дължината на ПИК. 
(3) Когато на летището има пресичащи 
се писти, Главна дирекция „Гражданска въз­
духоплавателна администрация“ определя 
допълнителни критерии за пълна видимост 
в зоната на пресичане на ПИК с оглед оси­
гуряване безопасността на полетите.